gl gl id gl gl gl gl gl ast fr gl gl gl es pt en es en pt gl gl gl ca gl gl gl war gl gl en en gl pt en
Faladoiro ‘O chapapote na ría. Activismo mariñeiro, cultural, social’ : Unha Gran Burla Negra
Sábado, 5 de Outubro do 2019 ás 11:30h
Peirao de bateeiros, zona portuaria de Rianxo
En relación coa exposición ‘Unha Gran Burla Negra. Guerrilla gráfica’, que se puido ver no Auditorio de Rianxo a pasada primavera, organizamos o faladoiro ‘O chapapote na ría. Activismo mariñeiro, cultural, social’. A conversa realizarase a bordo dun bateeiro que navegará pola Ría para lembrar o compromiso da xente do mar na limpeza do chapapote do Prestige, nos últimos meses de 2002 e comezos de 2003. Contaremos coa participación de Nito Dios (mariñeiro e membro da Plataforma en Defensa da Ría de Arousa), Felipe Louzán (capitán de Marina Mercante e perito de Nunca Máis), mariñeiros e mariñeiras de Rianxo que viviron de primeira man aqueles días e outras persoas implicadas nas loitas de Nunca Máis nos xulgados.
Sábado 5 de outubro de 2019
Saída: do peirao de bateeiros (detrás do Taberneiro, zona portuaria de Rianxo) ás 11.30 h.
Número de prazas: 55
Inscricións: por correo electrónico (unhagranburlanegra@gmail.com).